— Meldingene gikk ut på at det var et slagsmål mellom 40 personer og det ble observert jernstokker. Personene ble beskrevet som unge menn i uviss alder, sier operasjonsleder Christian Krohn Engeseth i Oslo politidistrikt til VG.

— Det kom så en ny melding om at det skal være observert en pistol. Det er ennå ikke bekreftet og ingen er så langt skadd, opplyser politiet.

Flere løp fra stedet

På Twitter skriver politiet at de har stanset noen personer i området og jobber med å avklare om disse har vært involvert i slagsmålet.

Flere personer løp fra stedet da politiet kom. Det søkes nå etter personer med flere politipatruljer.